Vi blev taget godt imod af Miguel, og fik en grundig rundvisning i lejligheden, og hvordan opvasker maskinen, vaskemaskinen og internettet virkede. Miguel fortalte om området og hvad der var af seværdigheder i nærheden, og var den perfekte vært. Lejlighed var meget rent, ligger perfekt, og man kan gå til de fleste seværdigheder inden for 20 min. Vi brugte megen tid på den lille terrasse, med at sidde og nyde morgen solen og se / hører Madrid, og når vi kom hjem om eftermiddagen, kunne man igen sidde på terrassen og svale af i skyggen og nyde lyden af Madrid, se ud over tagene og se svalerne tumle rundt, imens man nyder noget koldt at drikke. Kan stærkt anbefale lejligheden og ville vælge den igen.